  Анжелика Тихонова корреспондент Яр ёросын зоръёс кӧс турын дасяны люкето, туннэ нуналлы чакламезлэсь 9 процентэз гинэ люкамын. Со сярысь Удмуртиысь гурт возёсъя министерстволэн «ВКонтакте» мерлыко вотэсысь огиназ ивортэмын. Ӵем зоръёс техникалы бусыосы потыны уг сёто. Соин сэрен туннэ нуналлы ёросын 507 тонна гинэ кӧс турынзы дасямын. Со чакламлэсь 9 процент луэ. Кылем арын та нуналлы 1 сюрс 830 тонна яке чакламлэсь 30 процент дасямын вал ини Удмуртиысь Гурт возёсъя но сиён-юонъя министерстволэн пресс-службаез15-тӥ пӧсьтолэзьлы сенажзы ёросын 5 сюрс 38 тонна дасямын яке чакламлэсь 74 процентэз (2018-тӥ арын та нуналлы – 27 процент). Силос – 16 сюрс 68 тонна яке чакламлэсь 45 процентэз. Али Яр ёросын одӥг пудо йырлы шорлыдын 8,5 центнерен сиён дасямын ини. Кылем арын та нуналлы 6,9 центнер вал Тодэ вайытом, Можга ёросын куинь возёсъёсын выль скал гидъёс пукто. Ватсалом, улосвыл Гидрометцентрын пуксёнысен покчиарняозь Удмуртиын куазь кӧс луоз шуыса возьмало. Тегъёс: Яр Удмуртия гуртвозёс бусыужъёс зор  